
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2217 

28 Δεκεμβρίου 1999 




ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Διάθεση μέχρι του αριθμού των 550.000 υφισταμένων 

μετοχών της «ΟΙ.ΥΜΡΙΟ ΟΑΤΕΒΙΝΘ Α.Ε.». 1 

Έναρξη διαδικασιών πώλησης μετοχών της ανώνυμης 
εταιρείας «ΟΛΥΜΠΙΑΚΗ ΑΕΡΟΠΟΡΙΑ Α.Ε.» στην 


«ΒΡΙΤΙΟΗ ΑΙΡΜ/ΑΥ8 ΡΙο». 2 

Αύξηση επιδόματος υπηρεσίας αλλοδαπής του προ¬ 
σωπικού του Υπουργείου Εξωτερικών που υπηρε¬ 
τεί στις Διπλωματικές και Προξενικές Αρχές και 
στις Μόνιμες Αντιπροσωπείες. 3 


Καθορισμός ανωτάτου αριθμού κατά μήνα και χρόνου 
συνεδριάσεων και ύψους αποζημίωσης κατά συνε¬ 
δρίαση των μελών της Διοικούσας και Διαχειριστι¬ 


κής Επιτροπής του Κ.Α.Φ. και Ε. Οργανισμού Λιμέ- 

νος Θεσσαλονίκης. 4 

Έγκριση καθ’ υπέρβαση ημερών εκτός έδρας κίνησης 
υπαλλήλων της ΓΓΔΕ και ΓΓΣΔΕ του ΥΠΕΔΩΔΕ, 

για το έτος 1999. 5 

Υπερωριακή απασχόληση υπαλλήλων της Δ/47η Γενι¬ 
κού Λογιστηρίου Κράτους. 6 

Καθορισμός ανωτάτου ορίου έκδοσης εγγυητικών επι¬ 
στολών της Συνεταιριστικής Τράπεζας «ΛΕΣΒΟΥ - 

ΛΗΜΝΟΥ Συν. Π.Ε.». 7 

Τροποποίηση της 34003/14.10.99 Υπουργική Απόφα¬ 
σης «Καταβολή έκτακτης οικονομικής ενίσχυσης 

στους άνεργους οικοδόμους της Ν. Αττικής». 8 

Συγκρότηση Επιτροπής σύνταξης τεχνικών προδια¬ 
γραφών για την προμήθεια Μηχανογραφικού εξο¬ 
πλισμού του Ο.Γ.Α. 9 

Αναπροσαρμογή ονομαστικής αξίας ενσήμων της κα¬ 
τηγορίας αμίσθων υποθηκοφυλάκων για κάθε πρω¬ 
τότυπη καταχώρηση που διενεργείται από τους ίδι¬ 
ους ή τους αναπληρωτές τους. 10 


ΑΠΟΦΑΣΕΙ Σ 

Αριθ.112 (1) 

Διάθεση μέχρι του αριθμού των 550.000 υφισταμένων με¬ 
τοχών της «ΟΙ.ΥΜΡΙΟ ΩΑΤΕΒΙΝΘ Α.Ε.». 

Η ΔΙΥΠΟΥΡΓΙΚΗ ΕΠΙΤΡΟΠΗ ΑΠΟΚΡΑΤΙΚΟΠΟΙΗΣΗΣ 
Αποτελούμενη από τον Υπουργό Εθνικής Οικονομίας 


και Οικονομικών, ως Πρόεδρο και τους Υπουργούς Ανά¬ 
πτυξης και Μεταφορών και Επικοινωνιών, ως μέλη, κατά 
τη συνεδρίαση της την 13.12.1999 με θέμα την «ΟΙ.ΥΜΡΙΟ 
ΟΑΤΕΡΙΝΘ Α.Ε.», αφού έλαβε υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», όπως τροποποιήθηκε και ισχύει. 

2. Τις διατάξεις του Ν. 2000/91 «Γιατην αποκρατικοποί¬ 
ηση, απλούστευση των διαδικασιών εκκαθάρισης, ενι¬ 
σχύσεων των κανόνων ανταγωνισμού και άλλες διατά¬ 
ξεις», όπως έχει τροποποιηθεί. 

3. Τις διατάξεις του άρθρου 22 του Νόμου 2503/1997 
(ΦΕΚ 107Α) «Διοίκηση, οργάνωση στελέχωση της Περι¬ 
φέρειας κλπ». 

4. Τις διατάξεις του άρθρου 27 του Ν. 2081/1992 (ΦΕΚ 
Α154), με το οποίο προστέθηκε άρθρο 29Α στον Ν. 
1558/1985 και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προϋπο¬ 
λογισμού. 

5. Τις διατάξεις του άρθρου 24 του Ν. 2733/1999 (ΦΕΚ 
Α155) «Σύσταση Νέας Χρηματιστηριακής Αγοράς (ΝΕ.ΧΑ), 
ρυθμίσεις γενικότερων θεμάτων της Κεφαλαιαγοράς, των 
Δημοσίων Επιχειρήσεων και Οργανισμών, της Ανώνυμης 
Εταιρείας Διώρυγας Κορίνθου και άλλες διατάξεις». 

6. Τη σχετική εισήγηση του Υπουργού Εθνικής Οικονο¬ 
μίας: 

Αποφάσισε ομόφωνα: 

1. Τη διάθεση μέχρι του αριθμού των 550.000 υφιστα¬ 
μένων μετοχών της «ΟΙΥΜΡΙΟ ΟΑΤΕΒΙΝΘ Α.Ε.» («η Εται¬ 
ρεία»), κυριότητας της ΟΛΥΜΠΙΑΚΗΣ ΑΕΡΟΠΟΡΙΑΣ Α.Ε. 
(«η Πωλήτρια»). Μετά τη διάθεση των μετοχών αυτών, η 
ΟΛΥΜ ΠIΑΚΗ ΑΕΡΟΠΟΡΙΑ διατηρεί την καταστατική πλει- 
οψηφία της Εταιρείας, κατέχοντας ποσοστό 66,8% του 
συνόλου των μετοχών της. 

2. Η διάθεση θα πραγματοποιηθεί με ιδιωτική τοποθέ¬ 
τηση σε θεσμικούς επενδυτές στην Ελλάδα και το εξωτε¬ 
ρικό και με τη διαδικασία του βιβλίου προσφορών (όοοΚ 
όυίΐόίηρ). 

3. Το εύρος τιμών εντός του οποίου θα κινηθείητιμή διά¬ 
θεσης καθώς και η τελική τιμή διάθεσης των μετοχών, η 
οποία θα είναι ενιαία για όλους τους θεσμικούς επενδυ¬ 
τές, θα καθορισθεί με απόφαση των αρμόδιων οργάνων 
της Πωλήτριας σε συνεργασία με τον χρηματοοικονομικό 
σύμβουλο που έχει προσληφθεί από την Πωλήτρια για το 
σκοπό αυτό. 


Τ 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα 13 Δεκεμβρίου 1999 

Τα μέλη της Διυπουργικής 
Επιτροπής Αποκρατικοποίησης 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠ ΑΝΤΩΝΙΟΥ ΕΥΑΓΓΕΛΟΣ ΒΕΝΙΖΕΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤΑΣΙΟΣ ΜΑΝΤΕΛΗΣ 
-♦- 

Αριθ. 112α (2) 

Έναρξη διαδικασιών πώλησης μετοχών της ανώνυμης 
εταιρείας «ΟΛΥΜΠΙΑΚΗ ΑΕΡΟΠΟΡΙΑ Α.Ε.» στην 
«ΒΒΙΤΙΟΗ ΑΙΗ\Λ/ΑΥ3 ΡΙο». 

Η ΔΙΥΠΟΥΡΓΙΚΗ ΕΠΙΤΡΟΠΗ ΑΠΟΚΡΑΤΙΚΟΠΟΙΗΣΗΣ 

Απστελούμενη από τον Υπουργό Εθνικής Οικονομίας 
και Οικονομικών, ως Πρόεδρο και τους Υπουργούς Ανά¬ 
πτυξης και Μεταφορών και Επικοινωνιών, ως μέλη, κατά 
τη συνεδρίαση της την 13.12.1999 με θέμα την «ΟΛΥ¬ 
ΜΠΙΑΚΗ ΑΕΡΟΠΟΡΙΑ Α.Ε.», αφού έλαβε υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά όργανα» (ΦΕΚ137 Α). 

2. Τις διατάξεις του Ν.2000/1991 «Για την αποκρατικο¬ 
ποίηση, απλούστευσητων διαδικασιών εκκαθάρισης, ενι- 
σχύσεως των κανόνων του ανταγωνισμού και άλλες δια¬ 
τάξεις» (ΦΕΚ 206 Α), όπως τροποποιήθηκε και ισχύει. 

3. Τις διατάξεις του Ν. 1892/1990 «Για τον εκσυγχρονι¬ 
σμό και την ανάπτυξη και άλλες διατάξεις» (ΦΕΚ 101 Α). 

4. Τις διατάξεις του άρθρου 27 του Ν.2081/1992 (ΦΕΚ 
154 Α), με το οποίο προστέθηκε άρθρο 29Α στον Ν. 
1558/1985 και το γεγονός ότι από την παρούσα απόφαση 
δεν προκαλείται δαπάνη σε βάρος του κρατικού προϋπο¬ 
λογισμού. 

5. Τις διατάξεις του άρθρου 22 του Ν. 2503/1997 (ΦΕΚ 
107Α) «Διοίκηση, οργάνωση, στελέχωση της Περιφέρει¬ 
ας κλπ.». 

6. Την από 18 Ιουνίου 1999 Απόφαση της Διυπουργικής 
Επιτροπής Αποκρατικοποίησης. 

7. Την από 28 Ιουνίου 1999 Σύμβαση Ανάθεσης Διαχεί¬ 
ρισης της «ΟΛΥΜΠΙΑΚΗΣ ΑΕΡΟΠΟΡΙΑΣ». 

8. Τη σχετική εισήγηση του Υπουργού Εθνικής Οικονο¬ 
μίας: 

„ Αποφάσισε ομόφωνα: 

1. Την έναρξη των διαδικασιών πώλησης μετοχών της 
ανώνυμης εταιρείας «ΟΛΥΜΠΙΑΚΗ ΑΕΡΟΠΟΡΙΑ Α.Ε.» (η 
«Επιχείρηση»), κυριότητας του Ελληνικού Δημοσίου, που 
αντιπροσωπεύουν ποσοστό έως 20% του συνολικού με¬ 
τοχικού κεφαλαίου της Επιχείρησης στην «ΒΗΙΤΙ5Η ΑΙΠ- 
\Λ/ΑΥ3 ΡΙο, σύμφωνα με τα προβλεπόμενα στον όρο 8.9 
της από 28 Ιουνίου 1999 Σύμβασης Ανάθεσης Διαχείρι¬ 
σης της Επιχείρησης, με όρους και τίμημα που θα προσ- 
διορισθούν μετά από διαπραγματεύσεις. 

2. Την ανάθεση, προς το σκοπό αυτό, των έργων: (α) της 
παροχής υπηρεσιών διαμεσολάβησης και χρηματοοικο¬ 
νομικού συμβούλου στις εταιρείες δθίοιποη ΒΐΌΐόβΓδ Ιη- 
ίθΓηεΙίοηεΙ ϋπτίίβά (δθΙοηηοη δπτίίΐτ ΒθΓηβγ) και ΕΘΝΙΚΗ 


ΤΡΑΠΕΖΑ ΕΠΕΝΔΥΣΕΩΝ ΒΙΟΜΗΧΑΝΙΚΗΣ ΑΝΑΠΤΥΞΕ- 
ΩΣ (ΕΤΕΒΑ) και (β) της αποτίμησης της αξίας του ομίλου 
εταιρειών της Επιχείρησης στην ΑΛΦΑ ΑΝΩΝΥΜΗ ΕΤΑΙ¬ 
ΡΕΙΑ ΠΑΡΟΧΗΣ ΟΙΚΟΝΟΜΙΚΩΝ ΚΑΙ ΕΠΕΝΔΥΤΙΚΩΝ 
ΥΠΗΡΕΣΙΩΝ ΚΑΙ ΣΥΜΒΟΥΛΩΝ (ΑίΡΗΑ ΡΙΝΑΝΟΕ) καιτην 
έγκριση των συνημμένων στη παρούσα σχεδίων συμβά¬ 
σεων με τους παραπάνω συμβούλους. - 

3. Την εξουσιοδότηση του Υφυπουργού Οικονομικών 
Νικολάου Χριστοδουλάκη να υπογράψει, ως εκπρόσω¬ 
πος του Ελληνικού Δημοσίου, τις παραπάνω συμβάσεις 
παροχής υπηρεσιών. 

Η παρούσα να δημοσιευτεί στην Εφημερίδα της Κυβέρ¬ 
νησης. 

Αθήνα 13 Δεκεμβρίου 1999 

Τα μέλη της Διυπουργικής 
Επιτροπής Αποκρατικοποίησης 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓΓΕΛΟΣ ΒΕΝΙΖΕΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΑΣΤΑΣΙΟΣ ΜΑΝΤΕΛΗΣ 
-♦- 

Αριθ. 083/ΕΥΑ/ΑΣ 10363 (3) 

Αύξηση επιδόματος υπηρεσίας αλλοδαπής του προσωπι¬ 
κού του Υπουργείου Εξωτερικών που υπηρετεί στις Δι¬ 
πλωματικές και Προξενικές Αρχές και στις Μόνιμες 

Αντιπροσωπείες. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ, 
ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 135του Ν. 2594/98. 

2. Τηνπαρ. 1 του άρθρου 12 του Ν. 1256/82. 

3. Το άρθρο 25 του Ν. 1884/90. 

4. Το άρθρο 3 του Ν. 2606/98. 

5. Την υπ' αριθ. 2014615/1224/0022/8.3.91 (ΦΕΚ 
184/τ.Β/27.3.91) κοινή υπουργική απόφαση των Υπουρ¬ 
γών Προεδρίας της Κυβέρνησης, Εξωτερικών και Οικο¬ 
νομικών, όπως έχει τροποποιηθεί και ισχύει μέχρι σήμε¬ 
ρα. 

6. Την υπ’ αριθ. 2025067/3242/002/11.4.97 κοινή υπουρ¬ 
γική απόφαση «Καθορισμός επιδόματος υπηρεσίας αλ¬ 
λοδαπής του προσωπικού του Υπουργείου Εξωτερικών» 
(ΦΕΚ 330/τ.Β/21.4.97) όπως αυτή έχει τροποποιηθεί και 
ισχύει σήμερα. 

7. Την υπ' αριθ. 2020006/1988/0022/18.3.98 κοινή 
υπουργική απόφαση «αύξηση επιδόματος κλπ» (ΦΕΚ 3 
74/Τ.Β/27.4.98). 

8. Το γεγονός ότι το κόστος ζωής έχει αυξηθεί τόσο, 
ώστε οι υπάλληλοι δυσχερώς πλέον μπορούν να αντιμε¬ 
τωπίσουν τις ανάγκες τους και το πρακτικό αρ. 3/99 της 
Επιτροπής της παρ. 6 άρθρου 135 Ν. 2594/98. 

9. Το γεγονός ότι από τις διατάξεις της απόφασης αυ¬ 
τής προκαλείται ετήσια δαπάνη 780.000.000 δρχ. περί¬ 
που η οποία θα εγγράφει στον Προϋπολογισμό εξόδων 
του Υπουργείου Εξωτερικών στον Φορέα 120 - ΚΑΕ 0232, 
0332 και 0398. 

ΙΟ.Την υπ’ αριθ. 1107147/1239/0006714.10.96 (ΦΕΚ 

922/Τ.Β/7.10.96) απόφαση του Πρωθυπουργού και του 
Υπουργού Οικονομικών «περί μεταβιβάσεως αρμοδιοτή¬ 
των στους Υφυπουργούς Οικονομικών». 

11.Την υπ’ αριθ. 8211/8.3.99 (ΦΕΚ 198/τ.Β) απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμο¬ 
διοτήτων Υπουργού Εσωτερικών, Δημόσιας Διοίκησης 
και Αποκέντρωσης στους Υφυπουργούς», αποφασίζου¬ 
με: 

Αυξάνουμε το επίδομα υπηρεσίας αλλοδαπής του προ¬ 
σωπικού του Υπουργείου Εξωτερικών που υπηρετεί στις 
Διπλωματικές και Προξενικές Αρχές καθώς και στις Μόνι¬ 
μες Αντιπροσωπείες, όπως αυτό έχει καθοριστεί με την 
υπό το στοιχείο 7 απόφαση μας, κατά 3 τοις εκατό (3%) 
από 1.1.2000. Τα προκύπτοντα ποσά στρογγυλοποιού- 
νται στην πλησιέστερη εκατοντάδα. 

Κατά τα λοιπά ισχύουν οι διατάξεις των υπό στοιχεία (5) 
και (6) κοινών υπουργικών αποφάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 22 Δεκεμβρίου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

Λ.ΤΖΑΝΗΣ Γ. ΠΑΠΑΝΔΡΕΟΥ 

ΥΦΥΠ. ΟΙΚΟΝΟΜΙΚΩΝ 

Ν.ΧΡΙΣΤΟΔΟΥΛΑΚΗΣ 

-φ- 

Αριθ. 2/85692/0022 (4) 

Καθορισμός ανωτάτου αριθμού κατά μήνα και χρόνου συ¬ 
νεδριάσεων και ύψους αποζημίωσης κατά συνεδρία¬ 
ση των μελών της Διοικούσας και Διαχειριστικής Επι¬ 
τροπής του Κ.Α.Φ. και Ε. Οργανισμού Λιμένος Θεσσα¬ 
λονίκης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) των άρθρων 19 και 31 τον Ν. 2470/1997 «αναμόρφω¬ 
ση μισθολογίου προσωπικού της δημόσιας Διοίκησης και 
άλλες συναφείς διατάξεις». 

β)τηςπαρ. 1 τον άρθρου 6 τον Ν. 1256/1982 όπως τρο¬ 
ποποιήθηκε με το άρθρο 33 τον Ν. 1326/1983 και αντικα- 
ταστάθηκε με το άρθρο 4του Ν. 2303/1995. 

γ) του Ν. 1558/1985, και ειδικότερα του άρθρου 29Α 
όπως το άρθρο αυτό προστέθηκε με το άρθρο 27 του Ν. 
2081/1992 και αντικαταστάθηκε με την παρ. 2α του αρ. 1 
του Ν. 2469/1997 και το γεγονός ότι από τις διατάξεις της 
απόφασης αυτής προκαλείται δαπάνη σε βάρος του προ¬ 
ϋπολογισμού του Κ.Α.Φ. και Ε. Οργανισμού Λιμένος Θεσ¬ 
σαλονίκης οικονομικών ετών 1999 και επομένων, ύψους 
δρχ. 2.275.000 ανά έτος και για την οποία δαπάνη έχει 
γραφεί σχετική πίστωση στον ΚΑΕ 0264 ύψους 4.150.000 
δρχ. οικονομικού έτους 1999. 

δ) του άρθρου 40 του Ν. 849/78 όπως συμπληρώθηκε με 
το άρθρο 8του Ν. 2129/93. 

2. Το Ν.Δ. 449/25/27.2.1970 (ΦΕΚ. 51/Α) «περί μετονο- 


μασίαςτης Ε.Ζ.Λ.Θ., εις Οργανισμόν Λιμένος Θεσσαλονί¬ 
κης και συμπληρώσεωςτων αρμοδιοτήτων αυτού. 

3. Την αριθ. 61555/12199/27.12.60 (ΦΕΚ 511/Β) απόφα¬ 
ση Υπουργού Εργασίας «περί εγκρίσεως, τροποποιήσε- 
ως και κωδικοποιήσεως του κανονισμού του Κ.Α.Φ. Λιμέ¬ 
νος Θεσσαλονίκης. 

4. Το έργο της ανωτέρω Επιτροπής που είναι η διοίκηση 
του Κ.Α.Φ., η διαχείριση της περιουσίας του, η επιμέλεια 
κανονικής είσπραξης των πόρων του, η απόφαση για χο¬ 
ρήγηση εις άπαξ αποζημίωσης, η έγκριση λειτουργικών 
δαπανών, η έγκριση του ετήσιου προϋπολογισμού, απο¬ 
λογισμού και ισολογισμού και η επιμέλεια για τη λήψη κά¬ 
θε μέτρου που αποσκοπεί στην αρτιότερη εκπλήρωση 
των σκοπών του Κ.Α.Φ. 

5. Το γεγονός ότι η σύνθεση της παραπάνω Επιτροπής 
δεν είναι αμιγής από υπαλλήλους του δημοσίου, καθότι 
στη σύνθεση αυτής μετέχουν και ιδιώτες. 

6. Την αριθ. 6811/18.3.1999 απόφαση του Πρωθυπουρ¬ 
γού και της Υπουργού Εσωτερικών, Δημόσιας Διοίκησης 
και Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, Λεωνίδα Τζαννή και Γεώργιο Φλωρίδη» (ΦΕΚ 
198-Β). 

7. Την αριθμ. 1107147/1239/0006Α/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών περί ανάθεσης αρμοδιοτήτων στους Υφυπουργούς 
Οικονομικών». 

8. Την αριθμ. 2/80345/0022/19.11.99 ΚΥΑγια μεταβίβα¬ 
ση εξουσίας υπογραφής σύμφωνα με το άρθρο 7 παρ. 1 
του Ν. 1943/91», αποφασίζουμε: 

1. - Καθορίζουμε τον αριθμό των, κατά μήνα και χρόνο, 
συνεδριάσεων και το ύψος της αποζημίωσης, κατά συνε¬ 
δρίαση, τον προέδρου, των μελών και του γραμματέα Της 
Διοικούσας και Διαχειριστικής Επιτροπής τον Κ.Α.Φ. και 
Ε. Οργανισμού Λιμένας Θεσσαλονίκης (ΝΠΔΔ), μέχρι και 
έξι (6), με δυνατότητα συμψηφισμού των συνεδριάσεων 
αυτών από μήνα σε μήνα, καθόλη τη διάρκεια του ίδιου 
έτους για την καλύτερη εξυπηρέτηση της λειτουργίας 
της επιτροπής αυτής και μέχρι συμπληρώσεως πενήντα 
(50) συνεδριάσεων ετησίως, διάρκεια κάθε συνεδρίασης 
πέντε (5) ώρες και χρόνος πραγματοποίησης αυτών, 
εκτός κανονικού ωραρίου λειτουργίας των δημοσίων 
υπηρεσιών. 

2. Ορίζουμε την, κατά συνεδρίαση, αποζημίωση του 
προέδρου, των μελών και του γραμματέως σε έξι χιλιάδες 
πεντακόσιες (6.500) δρχ. 

Η αποζημίωση στον πρόεδρο, τα μέλη και το γραμμα¬ 
τέα καταβάλλεται στο τέλος κάθε μήνα με βάση βεβαίω¬ 
ση του προέδρου για τις συνεδριάσεις που πραγματο¬ 
ποιήθηκαν και τη συμμετοχή ενός εκάστου, με την προϋ¬ 
πόθεση, ότι για έναν έκαστο των παραπάνω, που έχει την 
ιδιότητα του υπαλλήλου, το σύνολο των διαφόρων αμοι¬ 
βών και αποζημιώσεων από συμμετοχή σε συμβούλια, 
επιτροπές και ομάδες εργασίας δεν υπερβαίνει το πενή¬ 
ντα τοις εκατό (50%) των συνολικών μηνιαίων αποδοχών, 
όπως ορίζεται στην παραγρ. 5 του άρθρου 19 του Ν. ( 
2470/1997. 

Η προϋπόθεση αυτή θα αποδεικνύεται από βεβαίωση 
αποδοχών του υπαλλήλου και υπεύθυνη δήλωση του, κά¬ 
θε μήνα. . 

- Η ισχύς της απόφασης αυτής αρχίζει από 1.1.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 26 Νοεμβρίου 1999 

Με εντολή Υπουργού 
Οι Γενικοί Γραμμστείς 

Του Υπουργείου Εσωτερικών 

Δημόσιας Διοίκησης Του Υπουργείου 

και Αποκέντρωσης Οικονομικών 

ΑΛΕΞ. ΚΡΗΤΙΚΟΣ ΙΩΑΝ. ΚΟΥΣΟΥΛΑΚΟΣ 

- » . 

Αριθ. 2/91918/0022 (5) 

Έγκριση καθ’ υπέρβαση ημερών εκτός έδρας κίνησης 
υπαλλήλωντης ΓΤΔΕ και ΓΤΣΔΕτου ΥΠΕΧΩΔΕ, γιατο 
έτος 1999. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2 παρ. 3 εδαφ.1 του Ν. 
2685/99 «Κάλυψη δαπανών μετακινουμένων υπαλλήλων 
εντός και εκτός Επικράτειας και άλλες διατάξεις» (ΦΕΚ 
35/Α/18.2.99). 

2. Το γεγονός ότι οι καταστρεπτικοί σεισμοί και κυρίως 
ο πρόσφατος σεισμός της 7ης Σεπτεμβρίου 1999 στην 
περιοχή της Αττικής και οι πλημμύρες στον Ελλαδικό 
χώρο, δημιούργησαν σοβαρή προβλήματα από τις ζη¬ 
μιές που προκάλεσαν στους κατοίκους των περιοχών 
αυτών και η ευθύνη της αποκ/σης των ζημιών ανήκει στις 
Υπηρεσίες Αποκ/σης Σεισμοπλήκτων και Πλημμυροπα¬ 
θών της Γενικής Γραμματείας Δημ. Έργων του ΥΠΕΧΩ¬ 
ΔΕ, το έργο των οποίων συνεχίζεται, με αποτέλεσμα να 
απαιτείται συνεχής μετάβαση έμπειρων υπαλλήλων στις 
υπηρεσίες αυτές, η οποία δεν καλύπτεται από το ανώτα¬ 
το όριο των δικαιουμένων ημερών, τόσο για τους τεχνι¬ 
κούς όσο και για τους μη τεχνικούς, το οποίο έχει ήδη 
εξαντληθεί. 

3. Το γεγονός όπ από την εφαρμογή της παρούσας 
απόφασης προκαλείται δαπάνη 50.000.000 δρχ. για το 
έτος 1999 σε βάρος των πιστώσεων του ετησίου προ¬ 
γράμματος Δημοσίων Επενδύσεων της ΓΤΔΕ του ΥΠΕ¬ 
ΧΩΔΕ, για την πληρωμή δαπανών εκτός έδρας κίνησης 
και οδοιπορικών εξόδων των υπαλλήλων της ΓΓΔΕ και 
ΓΓΣΔΕ του ΥΠΕΧΩΔΕ που απασχολούνται με το έργο 
αποκ/σης ζημιών από τούς σεισμούς και τις πλημμύρες. 

4. Την αριθ. 2/63841/0022/31.8.99 κοινή απόφαση 
έγκρισης ημερών εκτός έδρας κίνησης υπαλλήλων που. 
υπηρετούν στη ΓΤΔΕ και στη ΓΓΣΔΕ του ΥΠ ΕΧΩΔΕ (ΦΕΚ 
1867/Β/11.10.99). 

5. - Την αριθ. 2/74260/0004/15.10.99 απόφαση «Μεταβί¬ 
βαση εξουσίας υπογραφής» σύμφωνα μετο άρθρο 7 παρ. 
1 του Ν. 1943/91, αποφασίζουμε: 

Εγκρίνουμε την καθ’ υπέρβαση της αριθ. 2/63841/0022/ 
31.8.99 μέχρι 31.12.99, κοινής υπουργικής απόφασης, κί¬ 
νηση και παραμονή εκτός έδρας, των υπαλλήλων της 
ΓΤΔΕ και ΓΓΣΔΕ του ΥΠ ΕΧΩΔΕ, που απασχολούνται με το 
έργο αποκ/σης των ζημιών από, τους σεισμούς και τις 
πλημμύρες, για εκτέλεση υπηρεσίας, με διανυκτέρευση ή 
αυθημερόν επιστροφή, ως κατωτέρω: 


α) Για δύο (2) τεχνικούς υπαλήλους της ΥΑΣΒΕ, που 
εκτελούν χρέη Προϊσταμένου στον ΤΑΣ Γρεβενών, ΓΑΣ 
Δεσκάτης και ΤΑΣ Φλώρινας, μέχρι 25 ημέρεςτο μήνα από 
1/6 έως 31/12/99, συνολικά μέχρι 295 ημέρες το χρόνο. 

β) Για δύο (2) τεχνικούς υπαλλήλους της ΥΑΣΒΕ, που 
εκτελούν χρέη Προϊσταμένου στον ΤΑΣ Κοζάνης, ΓΑΣ 
Πτολεμαΐδας και ΓΑΣ Κόνιτσας, μέχρι 25 ημέρεςτο μήνα 
από 1/6 έως 31/12/99, συνολικά μέχρι 301 ημέρεςτο χρό¬ 
νο. 

γ) Για μία (1) διοικητικό υπάλληλο της ΥΑΣΒΕ, που εκτε- 
λεί χρέη υπολόγου και διοικητικού στον ΤΑΣ Κοζάνης, 
ΓΑΣ Πτολεμαΐδας και ΓΑΣ Κόνιτσας, μέχρι 25 ημέρες το 
μήνα από 1/6 έως31/8/99 και μέχρι 15 ημέρες από 1/9έως 
και 31/12/99, συνολικά μέχρι 300 ημέρες το χρόνο. 

δ) Για μία (1) διοικητικό υπάλληλο της ΥΑΣΒΕ, που εκτε- 
λεί χρέη υπολόγου και διοικητικού στον ΤΑΣ Γρεβενών, 
ΓΑΣ Δεσκάτης, ΤΑΣ Φλώρινας, μέχρι 25 ημέρες το μήνα 
από 1/6 έως 31/8/99 και μέχρι 15 ημέρεςτο μήνα από 1/9 
έως και 31/12/99, συνολικά μέχρι 290 ημέρες το χρόνο. 

ε) Για την Προϊσταμένη του Τμήματος Δ/κου της ΥΑΣΒΕ, 
που έχει το συντονισμό των διοικητικών θεμάτων όλων 
των ΤΑΣ και ΓΑΣ, αρμοδιότητας της ΥΑΣΒΕ και λαμβάνει 
μέρος στις επιτροπές ελέγχου, μέχρι 20 ημέρες το μήνα 
από 1/6 έως 31/8/99 και μέχρι 13 ημέρεςτο μήνα από 1/9 
έως και 31 /12/99, συνολικά μέχρι 200 ημέρες το χρόνο. 

στ) Για είκοσι ένα (21) τεχνικούς υπαλήλους της ΥΑΣΒΕ, 
που απασχολούνται με τις εργολαβίες κατασκευής νέων 
κατοικιών στους σεισμόπληκτους νομούς Κοζάνης και 
Γρεβενών, μέχρι 14 ημέρες το μήνα από 1/7 έως και 
31/12/99, συνολικά μέχρι 204 ημέρεςτο χρόνο. 

ζ) Για είκοσι (20) τεχνικούς υπαλλήλους της ΥΑΣΒΕ, που 
απασχολούνται στους ΤΑΣ Κοζάνης, Γρεβενών, Φλώρι¬ 
νας. Πέλλας Κιλκίς και στα ΓΑΣ Κόνιτσας, Δεσκάτης και 
Πτολεμαΐδας, ;έχρι 14 ημέρες το μήνα από 1/7 έως και 
31/12/99, συνολικά μέχρι 204 ημέρες το χρόνο. 

η) Για έναν (1) οδηγό της ΥΑΣΒΕ, που μεταβαίνει σε 
όλες τις υπηρεσίες σεισμοπλήκτων, αρμοδιότητας της 
ΥΑΣΒΕ, μέχρι 14 ημέρες το μήνα από 1/6 έως 31/12/99, 
συνολικά μέχρι 218 ημέρες το χρόνο. 

θ) Γ ια επτά (7) διοικητικούς υπαλλήλους της ΥΑΣΒΕ, 
που μετακινούνται στους ΤΑΣ Κοζάνης, Γρεβενών, Φλώ¬ 
ρινας και ΓΑΣ Πτολεμαΐδας, Δεσκάτης, Κόνιτσα, μέχρι 4 
ημέρεςτο μήνα Ιούνιο, συνολικά μέχρι 96 ημέρες το χρό¬ 
νο. 

ι) Για δέκα (10) τεχνικούς υπαλλήλους της ΥΑΣ (Προϊ- 
σταμένη αρχή) που μετακινούνται στις υπηρεσίες σει¬ 
σμοπλήκτων και πλημμυροπαθών, σε όλη τη Χώρα,μέχρι 
20 ημέρες το μήνα από 1/9έωςκαι31/12/99, συνολικά μέ¬ 
χρι 200 ημέρες το χρόνο. 

ια) Για δέκα (10) τεχνικούς υπαλλήλους, Προϊσταμέ¬ 
νους των ΤΑΣ Αιγίου, Βαρθολομιού, Πατρών, Πύργου, 
Λευκάδας, Άμφισσας, Μεσσηνίας, Ζακύνθου, του ΓΑΣ 
Ιστιαίας και του ΓΑΠ Καρδίτσας, μέχρι 17 ημέρες το μήνα 
από 1/7 έως 31/12/99, συνολικά μέχρι 222 ημέρες το χρό¬ 
νο. 

. ιβ) Για μία (1) διοικητικό υπάλληλο του ΤΑΣ Πατρώνπου 
απασχολείται στο ΓΑΣ Ιστιαίας, μέχρι 5 ημέρες το μήνα 
Αύγουστο, συνολικά μέχρι 53 ημέρεςτο χρόνο. 

ιγ) Για τρεις (3) τεχνικούς υπαλλήλους που μεταβαίνουν 
στο ΓΑΣ Ιστιαίας, μέχρι 20 ημέρες το μήνα από 1/11 έως 
και 31/12/99, συνολικά μέχρι 160 ημέρες το χρόνο. 

ιδ) Για πέντε (5) τεχνικούς και δύο (2) διοικητικούς που 
μεταβαίνουν στο ΓΑΠ Καρδίτσας, μέχρι 20 ημέρες το μή¬ 
να από 1/11 έως και 31/12/99, συνολικά μέχρι 160 ημέρες 
για τους τεχνικούς και μέχρι 88 ημέρες για τους διοικητι¬ 
κούς το χρόνο. 

ιε) Γ ια τους υπαλλήλους όλων των υπηρεσιών και όλων 
των κλάδων που μετακινούνται στην ΥΑΣ, ΤΑΣ και ΓΑΣ, για 
την υποβοήθηση του έργου αποκατάστασης των ζημιών 
από τους σεισμούς της 7ης Σεπτεμβρίου στην περιοχή 
της Αττικής, μέχρι 30 ημέρες το μήνα από 7/9 έως και 
31/12/99. 

Η απόφαση αυτή να δημοσιευθεί στην Εφημερίδα, της 
Κυβερνήσεως. 

Αθήνα, 23 Δεκεμβρίου 1999 

Με εντολή Υπουργού 
Οι Γενικοί Γραμματείς 

Δημοσιονομικής Πολιτικής Δημοσίων Έργων 

I. ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 

- » . 

Αριθ. 2/91799/0022 (6) 

Υπερωριακή απασχόληση υπαλλήλων της Δ/47η Γενικού 
Λογιστηρίου Κράτους. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΟΝΟΜΙΚΗΣ 
ΠΟΛΙΤΙΚΗΣ ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις του αρ. 29Ατου Ν. 1558/85, όπως προ¬ 
στέθηκε με το αρ. 27 του Ν. 2081/92 και αντικαταστάθηκε 
με το άρθρο 1 του Ν. 2469/97 (ΦΕΚ 38/Α). 

2. - Τις διατάξεις του άρθρου 18 του Ν. 2470/97 όπως 
αντικαταστάθηκε με το άρθρο 15 του Ν. 2592/98. 

3. - Το αριθ. 2/87207/0004/7.12.1999 έγγραφο της 
Δ/νσης 4ης Προσωπικού. 

4. - Την αριθμ. 2/74260/0004/15.10.1999 απόφαση «Με¬ 
ταβίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91». 

5. - Την ανάγκη υπερωριακής απασχόλησης υπαλλήλων 
και δακτυλογράφων της υπηρεσίας Συντάξεων, προκει- 
μένου να καθαρογραφούν τα χειρόγραφα κείμενα που 
συντάχθηκαν από τα μέλη της Επιτροπής, καθώς και για 
τη μεταφορά των συνταξιοδοτικών Κωδίκων σε απλή και 
κατανοητή γλώσσα. 

6. - Το γεγονός ότι από την απόφαση αυτή προκαλείται 
δαπάνη 1.498.800 δρχ. περίπου σε βάρος του Κρατικού 
Προϋπολογισμού οικονομικού έτους 1999 η οποία θα 
αντιμετωπισθεί από τις εγγεγραμμένες πιστώσεις του Ει¬ 
δικού Φορέα 23-140 και ΚΑΕ 0511, αποφασίζουμε: 

Εγκρίνουμε την καθιέρωση απογευματινής εργασίας 
πέρα από το κανονικό ωράριο για 9 (εννέα) υπαλλήλους 
της Δ47 Νομοπαρασκευαστικής εργασίας Ενστάσεων και 
Προσφυγών, για 1200 ώρες και συνολικά για το χρονικό 
διάστημα από 1.11.1999 έως 31.12.1999. 

Η κατανομή των ωρών και ο ορισμός των υπαλλήλων θα 
γίνει από τον Προϊστάμενο της ανωτέρω Διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1999 

Ο Γενικός Γραμματέας 

ΙΩΑΝΝΗΣ ΚΟΥΣΟΥΛΑΚΟΣ 


Αριθ. 2/88591/0025 (7) 

Καθορισμός ανωτάτου ορίου έκδοσης εγγυητικών επι¬ 
στολών της Συνεταιριστικής Τράπεζας ΛΕΣΒΟΥ - ΛΗ¬ 
ΜΝΟΥ Συν. Π.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου τρίτου 
του νόμου 2441/96 (Α 256/96) «Κύρωση της από 8.8.96 
Σύμβασης μεταξύ του Ελληνικού Δημοσίου και της Εθνι¬ 
κής Τράπεζας της Ελλάδος και άλλες διατάξεις». 

2. Το Π.Δ. 284/1988 (Α 128/88) «Οργανισμόςτου Υπουρ¬ 
γείου Οικονομικών». 

3. Την αριθμ. 2000019/13/0004/2.1.97 απόφαση του 
Υπουργού Οικονομικών «Μεταβίβαση αρμοδιοτήτων και 
της εξουσίας να υπογράφουν με «Εντολή Υπουργού» στο 
Γενικό Γραμματέα του Υπουργείου Οικονομικών, Γενικό 
Γ ραμματέα Οικονομικής Πολπικής και Συστημάτων, στον 
Ειδικό Γραμματέα κ.λπ.». 

4. Την απόφασή μας 2028691/4534/3.8.95 «Καθορισμός 
ανωτάτου ορίου έκδοσης εγγυητικών επιστολών από τις 
Τράπεζες που γίνονται δεκτές από το Δημόσιο και τα 
Ν.Π.Δ.Δ. σε διαγωνισμούς ή Συμβάσεις για εκτέλεση έρ¬ 
γων, προμήθειες κ.λπ.». 

5. Το από 3.12.1999 έγγραφο της ανωτέρω Τράπεζας με 
το οποίο ζητά καθορισμό του ανωτάτου ορίου έκδοσης 
των εγγυητικών επιστολών της. 

6. Τη δραστηριότητα της Τράπεζας όπως εμφανίζεται 
σήμερα. 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Καθορίζουμε το ανώτατο όριο έκδοσης Εγγυητικών 
Επιστολών της Συνεταιριστικής Τράπεζας ΛΕΣΒΟΥ - ΛΗ¬ 
ΜΝΟΥ ΣΥΝΠΕ στο ποσό των δρχ. 123.000.000 με τους 
όρους και τις προϋποθέσεις βάσει των οποίων παρέχο¬ 
νται από τις Τράπεζες που λειτουργούν στην Ελλάδα εγ¬ 
γυήσεις στο Δημόσιο και τα Νομικά Πρόσωπα Δημοσίου 
Δικαίου για εκτέλεση έργων, προμήθειες κ.λπ. (απόφασή 
μας 2028691/4534/3.8.95). 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 17 Δεκεμβρίου 1999 
Με εντολή Υπουργού 
Η Γενική Διευθύντρια 
ΑΡΕΤΗ ΑΣΗ ΜΑΚΟΠΟΥΛΟΥ 

-Φ- 

Αριθ. 34190 (8) 

Τ ροποποίηση της 34003/14.10.99 Υπουργικής Απόφασης 
«Καταβολή έκτακτης οικονομικής ενίσχυσης στους 
άνεργους οικοδόμους του Ν. Αττικής». 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. 2698/53 όπως 
τροποποιήθηκε με το άρθρο 38 του Ν. 2224/94. 

2. Τις διατάξεις της παρ.2α του άρθρου 1 του 
Ν.24.69/97 «Περιορισμός και βελτίωση της αποτελεσμα- 
τικότηταςτων κρατικών δαπανών» (Α38). 

3. Την υπ’ αριθμ.3088/14.12.99 απόφαση του Δ.Σ., του 

ΟΑΕΔ (Αρ. συνεδρ. 51/14.12.99) που μας υποβλήθηκε με 
το υπ' αριθμ. 1523/15.12.99 έγγραφό του, αποφασίζου¬ 
με: 

Τροποποιαύμε την υπ’ αρι θμ. 34003/14.10.99 απόφασή 
μας, όσον αφορά την ημερομηνία λήξης της καταβολής 
της έκτακτης οικονομικής ενίσχυσης, η οποία παρατείνε- 
ται και λήγει στις 31.1.2000. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού 
και ως εκ τούτου δεν εμπίπτει στις διατάξεις της παρ. 3 
του άρθρου 22 του Ν. 2362/95 (περί δημοσίου λογιστι¬ 
κού). 

Η απόφαση αυτή να δημοσιευθεί στην Εφημερίδα της 
Κυβερνήσεώς. 

Αθήνα, 22 Δεκεμβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-·- 

Αριθ. Γ5/1231 (9) 

Συγκρότηση Επιτροπής σύνταξης τεχνικών προδιαγρα¬ 
φών για την προμήθεια Μηχανογραφικού εξοπλισμού 
του Ο.Γ.Α. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τα άρθρα 3 και 6 παρ. 3 του Ν. 2286/95 (19/Α) «Προ¬ 
μήθειες του Δημόσιου Τομέα και ρυθμίσεις συναφών θε¬ 
μάτων». 

2. Το Π.Δ. 372/95 (201 Α) «Μεταφορά της Γ.Γ.Κ.Α. από 
το Υπουργείο Υγείας Πρόνοιας και Κοινωνικών Ασφαλί¬ 
σεων στο Υπουργείο Εργασίας. 

3. Το Π.Δ. 377/96 (244/Α) «Διορισμός Υπουργών, Ανα¬ 
πληρωτή Υπουργού και Υφυπουργών». 

4. Το 13880/17.12.99 έγγραφο του ΟΓΑ. 

5. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Εγκρίνουμε τη συγκρότηση της επιτροπής σύνταξηςτε- 
χνικών προδιαγραφών για την προμήθεια Μηχανογραφι¬ 
κού εξοπλισμού του ΟΓΑ η οποία θα αποτελείται από τους 
κατωτέρω: 

1. Μαρία Οικονομοπούλου Προϊσταμένη του κλάδου ΙΒ 
μηχανογράφησης του ΟΓΑ-ως Πρόεδρο, με αναπληρωτή 
τον Νικόλαο Σακκή, προϊστάμενο του τμήματος Ανάλυ¬ 
σης Προγραμματισμού, του ιδίου κλάδου του ΟΓΑ. 

2. Βασίλειο Λούμο Αναπληρωτή καθηγητή του τμήμα¬ 
τος Ηλεκτρολόγων Μηχανικών και Μηχανικών Ηλεκτρονι¬ 
κών Υπολογιστών του Ε.Μ.Π ως τακτικό μέλος με ανα¬ 
πληρωτή τον Γεώργιο Καμπουράκη Λέκτορα στο ίδιο τμή¬ 
μα του ΕΜΠ. 

3. Φαίδωνα Κακλαμάνη Εμπειρογνώμονα Πληροφορι¬ 
κής κατηγορίας ΠΕ στην Υπηρεσία Ανάπτυξης Πληροφο¬ 
ρικής του Υπουργείου Εσωτερικών Δημ. Διοίκησης και 
Αποκέντρωσης ως τακτικό μέλος με αναπληρωτή τον Πα¬ 
ναγιώτη Θεοδώρου κατηγορίας ΠΕ, Αναλυτή Συστημά¬ 
των στην ίδια υπηρεσία. 

4. Σωκράτη Τσοχατζή Υπάλληλο στη Δ/νοη Μηχανο¬ 
γράφησης του Υπουργείου Γεωργίας κατηγορίας ΠΕ με 
βαθμό Α' ως τακτικό μέλος με αναπληρωτή τον Δημήτριο 


Σουργιά υπάλληλο στο Τμήμα εκμετάλλευσης Μηχανο¬ 
γραφικού Εξοπλισμού του Κλάδου ΙΒ Μηχανογράφησης 
του ΟΓΑ. 

Γραμματέας της Επιτροπής ορίζεται ο Λάζαρος Καλκα- 
τζάκος υπάλληλος στο Τμήμα Ανάλυσης Προγραμματι¬ 
σμού του Κλάδου Ι.Β Μηχανογράφησης του ΟΓΑ με ανα¬ 
πληρωτή τον Κωνσταντίνο Βελλή υπάλληλο στο ίδιο τμή¬ 
μα του ΟΓΑ. 

Έργο της Επιτροπής είναι η σύνταξη των τεχνικών προ¬ 
διαγραφών για την προμήθεια του Μηχανογραφικού εξο¬ 
πλισμού του ΟΓΑ. 

Η επιτροπή θα περατώσει το έργο της εντός 2 μηνών. 

Τοποσό αποζημίωσης της Προέδρου και των μελώντης 
Επιτροπής θα καθορισθεί με κοινή απόφαση των Υπουρ¬ 
γών Οικονομικών και Εργασίας και Κοινωνικών Ασφαλίσε¬ 
ων. 

Η απόφαση αυτή να δημοσιευθεί την Εφημερίδα της 
Κυβερνήσεώς. 

Αθήνα, 22 Δεκεμβρίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-·-- 

Αριθ. Φ .41/1288 (10) 

Αναπροσαρμογή ονομαστικής αξίας ενσήμων της κατη¬ 
γορίας αμίσθων υποθηκοφυλάκων για κάθε πρωτότυ¬ 
πη καταχώρηση που διενεργείται από τους ιδίους ή 
τους αναπληρωτές τους. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τιςδιατάξειςτου εδαφίου ιζτης παρ. Ιτου άρθρου 10 
του Ν.Δ. 4114/60 όπως διαμορφώθηκαν με την Φ41/οικ. 
776/6-4-1988 Απόφαση τουΥφυπουργού Υγείας, Πρόνοι¬ 
ας και Κοινωνικών Ασφαλίσεων. 

2. Τις διατάξεις της παρ. 5 του άρθρου 10 του Ν.Δ. 
4114/60 (164Α), όπως αντικαταστάθηκαν από το άρθρο 
14του Ν. 4507/66 (71Α), σε συνδυασμό με αυτές της παρ. 
2 του άρθρου 2 του Π.Δ/τος 231/86 (97Α) καθώς και του 
άρθρου 1 του Π.Δ/τος 79/1988 (36Α). 

3. Τις διατάξεις των άρθρων 23, 24 και 27 του Ν. 
1558/1985 «Κυβέρνηση και Κυβερνητικά Όργανα (ΦΕΚ 
137 Α') και του Π.Δ. 437/85 «Καθορισμός και ανακατανο¬ 
μή των αρμοδιοτήτων των Υπουργείων» (ΦΕΚ 157Α). 

4. Το Π.Δ/γμα 366/98 (366/98) «Διορισμός Υπουργών 
και Υφυπουργών (ΦΕΚ 245Α) και την αριθμ. 1749/4.11.98 
Απόφαση του “Πρωθυπουργού και του Υπουργού Εργα¬ 
σίας και Κοινωνικών Ασφαλίσεων «Ανάθεση αρμοδιοτή¬ 
των στον Υφυπουργό Εργασίας και Κοινωνικών Ασφαλί¬ 
σεων» (ΦΕΚ 1171 Β). 

5. Το Π.Δ/γμα 372/95 «Μεταφοράτης Γενικής Γραμμα- 
τείας Κοινωνικών Ασφαλίσεων από το Υπουργείο Υγείας, 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας» (ΦΕΚ 201 Α). 

6. Το Π.Δ/γμα 213/92 «Οργανισμός της Γενικής Γραμ¬ 
ματείας Κοινωνικών Ασφαλίσεων (ΦΕΚ 102Α). 

7. Τις διατάξεις της παρ.3 του άρθρου 29Α του Ν. 
1558/1985 όπως προστέθηκαν με το άρθρο 27 του Ν. 
2081/1992 «Ρύθμιση του θεσμού των Επιμελητηρίων, 
τροποποίηση των διατάξεων του Ν. 1712/1987 για τον εκ- 

συγχρονισμό των επαγγελματικών οργανώσεων, των 
εμπόρων βιοτεχνών και λοιπών επαγγελματιών και άλλες 
διατάξεις» (ΦΕΚ154Α). 

Το γεγονός ότι, από την απόφαση αυτή δεν επιβαρύνε¬ 
ται ο Κρατικός Προϋπολογισμός και ο Προϋπολογισμός 
του Ταμείου Νομικών, ούτε επέρχεται μείωση των εσόδων 
τους. 

8. Την αρ. 3916/15-9-99 απόφαση του Δ.Σ. του Ταμείου 
Νομικών. 

9. Τη γνωμοδότηση του ΣΚΑ που διατυπώθηκε στην 
14η/10.12.99 συνεδρίαση του της ΚΓ περιόδου, αποφασί¬ 
ζουμε: 


1. Τοχρηματικόποσό που προβλέπεται απότη διάταξητου 
εδαφίου ιζτηςπαρ.ΐτου άρθρου ΙΟτου ΝΑ 4114/60 (164Α) 
όπως αναπροσαρμόσθηκε με την Φ41/οικ. 776/6-4-1988 
(ΦΕΚ 207 Α) απόφαση του Υφυπουργού Υγείας, Πρόνοιας 
και Κοινωνικών Ασφαλίσεων, ορίζεται από δραχμές εξήντα 
(60) σε δραχμές τριακόσιες (300). 

2. Η ισχύς της απόφασης αρχίζει από 1.1.2000. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 23 Δεκεμβρίου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ 

* ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: Γι«ρ: νννννν.βΙ.9Γ 


β-ΠΊβϊΙ: ννβότππείθΓ @ θΐ.ςμ 



ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

ΘΕΣΣΑΛΟΝΙΚΗ 


5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 5225 713 

ΠΕΙΡΑΙΑΣ 


5249 547 

Ν ικήτα 6-8 Τ. Κ. 185 31 

4135 228 

Πώληση Φ.Ε.Κ. 5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 

ΚΟΜΟΤΗΝΗ 


αποστολή Φ.Ε.Κ. 5248 320 

Δημοκρατίας 1 Τ.Κ. 691 00 

(0531) 22 858 


ΛΑΡΙΣΑ 



Διοικητήριο Τ.Κ. 411 10 

(041) 597449 


ΚΕΡΚΥΡΑ 



Σαμαρά 13 Τ.Κ. 491 00 

(0661)89 127/89 120 


ΗΡΑΚΛΕΙΟ 



Πλ. Ελευθερίας 1, Τ. Κ. 711 10 (081) 396 223 


ΛΕΣΒΟΣ 



Πλ. Κωνσταντινουπόλεως Τ.Κ. 811 00 Μυτιλήνη 



(0251)46 888/47 533 


ΤΙΜΗ ΦΥΛΛΩΝ * Μέχρι 8 σελίδες 200 δρχ. 


ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ _ Απ( ^ 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ,λπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 »> 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





